Леонид Трефолев
Океанът на живота
Сонет

Превод от руски: Василка Хинкова, —

chitanka.info

В живота — океан необозрим —

нещастие ни дебне и неволя,

но покорени от незнайна воля,

напред, напред в мъглата му летим.

Отдавна бих потънал в дълбините,

би ме помел отдавна ураган,

ако съдбата в тоя океан

не ме дари с пазител във бедите.

Той в бурите житейски бди над мен

и няма да потъна в глъбината:

народа си съзирам през мъглата.

Ще видя с него свода прояснен…

Люлени от веселие народно,

край мен вълните ще шумят свободно.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.